ΑΠΟΦΑΣΕΙΣ
Αριθμ. 4861/23/ΓΠ
Τροποποίηση της ίδρυσης και του Εσωτερικού
Κανονισμού Λειτουργίας του Προγράμματος Μεταπτυχιακών Σπουδών με τίτλο «Διαγνωστική
και Θεραπευτική Προσέγγιση του Διαβητικού
Ποδιού» του Τμήματος Ιατρικής της Σχολής Επιστημών Υγείας, του Πανεπιστημίου Θεσσαλίας.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Τα άρθρα 80 έως και 88, και 455 του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις» (Α’ 141).
2. Την υπό στοιχεία 108990/Ζ1/8-9-2022 υπουργική
απόφαση «Ρύθμιση των θεμάτων σχετικά με τη διαδικασία δωρεάν φοίτησης σε Προγράμματα Μεταπτυχιακών
Σπουδών με τέλη φοίτησης».
3. Τον ν. 4589/2019 «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα Τ.Ε.Ι.
Θεσσαλίας και Στερεάς Ελλάδας, Παλλημνιακό Ταμείο
και άλλες διατάξεις» (Α’ 13).
4. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων. Παράρτημα διπλώματος»
(Α’ 189).
5. Την υπό στοιχεία 127422/Ζ1/26-7-2018 (Υ.Ο.Δ.Δ. 463,
ΑΔΑ: ΨΡΠΑ4653ΠΣ-ΠΣΧ) διαπιστωτική πράξη του Υπουργού Παιδείας, Έρευνας και Θρησκευμάτων περί εκλογής
Πρύτανη και τεσσάρων (4) Αντιπρυτάνεων του Πανεπιστημίου Θεσσαλίας με θητεία τεσσάρων (4) ετών από
1-9-2018 έως 31-8-2022.
6. Το άρθρο 448 του ν. 4957/2022 (Α’ 141), όπως τροποποιήθηκε με το άρθρο 59 του ν. 5026/2023 (Α’ 45).
7. Την υπό στοιχεία 14302/21/ΓΠ/2-08-2021 (Β’ 3886)
απόφαση της Συγκλήτου με την οποία ιδρύθηκε το Πρόγραμμα Μεταπτυχιακών Σπουδών με τίτλο «Διαγνωστική
και Θεραπευτική Προσέγγιση του Διαβητικού Ποδιού»
του Τμήματος Ιατρικής της Σχολής Επιστημών Υγείας του
Πανεπιστημίου Θεσσαλίας.
8. Την υπό στοιχεία 15315/21/ΓΠ/1-09-2021 (Β’ 4323)
απόφαση Συγκλήτου, με την οποία εγκρίθηκε ο Κανονισμός Λειτουργίας του ΠΜΣ «Διαγνωστική και Θεραπευ-
τική Προσέγγιση του Διαβητικού Ποδιού».
9. Το απόσπασμα πρακτικού της Συνέλευσης του
Τμήματος Ιατρικής του Πανεπιστημίου Θεσσαλίας στην
υπ’ αρ. 6/18-01-2023 συνεδρίασή της.
10. Τη θετική εισήγηση της Επιτροπής Μεταπτυχιακών
Σπουδών του Πανεπιστημίου Θεσσαλίας.
11. Το απόσπασμα πρακτικού της Συγκλήτου του Πανεπιστημίου Θεσσαλίας στην υπ’ αρ. 287/24-02-2023
συνεδρίασή της.
12. Το γεγονός ότι δεν προκαλείται δαπάνη σε βάρος
του προϋπολογισμού του Πανεπιστημίου Θεσσαλίας,
αποφασίζουμε:
Α. Την τροποποίηση του Προγράμματος Μεταπτυχιακών Σπουδών με τίτλο «Διαγνωστική και Θεραπευτική
Προσέγγιση του Διαβητικού Ποδιού» του Τμήματος Ιατρικής της Σχολής Επιστημών Υγείας του Πανεπιστημίου
Θεσσαλίας, ως εξής:
Άρθρο 1
Γενικές Διατάξεις
Το Τμήμα Ιατρικής του Πανεπιστημίου Θεσσαλίας θα
λειτουργήσει από το ακαδημαϊκό έτος 2022-2023 Πρόγραμμα Μεταπτυχιακών Σπουδών με τίτλο «Διαγνωστική
και Θεραπευτική Προσέγγιση του Διαβητικού Ποδιού»
σύμφωνα με τις διατάξεις της απόφασης αυτής και τις
διατάξεις του ν. 4954/2022.
Άρθρο 2
Αντικείμενο - Σκοπός
Το ΠΜΣ έχει ως αποστολή να καλλιεργεί και να προάγει
με την ακαδημαϊκή και εφαρμοσμένη διδασκαλία και
έρευνα την υψηλού επιπέδου εκπαίδευση ερευνητών και
επαγγελματιών υγείας στην πρόληψη, ορθή διάγνωση
και θεραπεία των ασθενών με διαβητικό πόδι. Επίσης παρέχει στους Διπλωματούχους του τα απαραίτητα εφόδια
που θα τους εξασφαλίσουν την άρτια κατάρτισή τους
για την ακαδημαϊκή επιστημονική και ερευνητική τους
σταδιοδρομία τους διεθνώς.
Άρθρο 3
Μεταπτυχιακός Τίτλος
Το ΠΜΣ απονέμει Δίπλωμα Μεταπτυχιακών Σπουδών
(Δ.Μ.Σ) στη «Διαγνωστική και Θεραπευτική Προσέγγιση
του Διαβητικού Ποδιού».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
20 Μαρτίου 2023
ΤΕΥΧΟΣ  ΔΕΥΤΕΡΟ
Αρ. Φύλλου 1712
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1712/20.03.2023
Άρθρο 4
Κατηγορίες Πτυχιούχων
Στο Π.Μ.Σ. «Διαγνωστική και Θεραπευτική Προσέγγιση του Διαβητικού Ποδιού» γίνονται δεκτοί ως Μεταπτυχιακοί Φοιτητές (ΜΦ) πτυχιούχοι Τμημάτων των Σχολών Επιστημών Υγείας (Ιατρικής, Νοσηλευτικής, Φυσικοθε-
ραπείας, Βιοχημείας και Βιοτεχνολογίας, Φαρμακευτικής), Τμημάτων Επιστήμης Φυσικής Αγωγής και Αθλητισμού
(ΤΕΦΑΑ) των ΑΕΙ της ημεδαπής ή ομοταγών ιδρυμάτων της αλλοδαπής καθώς και πτυχιούχοι λοιπών συναφών με
το αντικείμενο του Προγράμματος τμημάτων πανεπιστημίων και πτυχιούχων ΑΤΕΙ των αντίστοιχων αντικειμένων
(Φυσικοθεραπείας, Νοσηλευτικής).
Άρθρο 5
Χρονική Διάρκεια
Το ΠΜΣ «Διαγνωστική και Θεραπευτική Προσέγγιση του Διαβητικού Ποδιού» διαρθρώνεται σε τρία (3) ακαδημαϊκά
εξάμηνα, τα οποία περιλαμβάνουν την διδασκαλία οκτώ (8) θεματικών ενοτήτων και την εκπόνηση διπλωματικής
εργασίας. Η ελάχιστη χρονική διάρκεια για την ολοκλήρωση του προγράμματος είναι τρία (3) ακαδημαϊκά εξάμηνα.
Άρθρο 6
Πρόγραμμα Σπουδών - Γλώσσα Διδασκαλίας
Η επιτυχής ολοκλήρωση του προγράμματος περιλαμβάνει την παρακολούθηση και εξέταση των οκτώ (8) υποχρεωτικών μαθημάτων καθώς και την εκπόνηση και παρουσίαση της Διπλωματικής Εργασίας.
Η δομή του προγράμματος είναι η ακόλουθη:
ΑΝΑΛΥΤΙΚΟ ΠΡΟΓΡΑΜΜΑ ΣΠΟΥΔΩΝ
Α’ Εξάμηνο
Α/Α
ΚΩΔ.
ΤΥΠΟΣ
(Υ/Ε)*
ΜΑΘΗΜΑ
ΠΙΣΤ.
ΜΟΝ.
ECTS
ΔΙΔΑΣΚΟΝΤΕΣ
ΜΕΛΗ ΔΕΠ, ΕΔΙΠ
(Ενδεικτικά)
ΜΒ0
Υ
Σακχαρώδης Διαβήτης - Επιδημιολογία, Παθοφυσιολογία Συστηματικές επιπλοκές - Αντιμετώπιση
Αλεξάνδρα
Μπαργιώτα
ΜΒ0
Υ
Διαβητικό πόδι - Ορισμός, επιδημιολογία, Νευρολογική και
Μυοσκελετική προσβολή, Εμβιομηχανική και παθολογία του
ποδιού
Αθανάσιος
Γιαννούκας
ΜΒ0
Υ
Δερματικές βλάβες - Λοιμώξεις
Αλεξάνδρα
Μπαργιώτα
ΜΒ0
Υ
Περιποίηση και προστασία του ποδιού
Γεώργιος
Κούβελος
Σύνολο ωρών διδασκαλίας και ECTS
Β’ Εξάμηνο
Α/Α
ΚΩΔ.
ΤΥΠΟΣ
(Υ/Ε)*
ΜΑΘΗΜΑ
ΠΙΣΤ.
ΜΟΝ.
ECTS
ΔΙΔΑΣΚΟΝΤΕΣ
ΜΕΛΗ ΔΕΠ, ΕΔΙΠ
(Ενδεικτικά)
ΜΒ0
Διαβητική αγγειοπάθεια (Αγγειακή προσβολή, Διάγνωση και
Αντιμετώπιση
Αθανάσιος
Γιαννούκας
ΜΒ0
Ακρωτηριασμοί - Αποκατάσταση - Ορθωτική
Γεώργιος
Κούβελος
ΜΒ0
Παρακολούθηση ασθενών με διαβητικό πόδι, Ποιότητα
ζωής, Κοινωνικο-οικονομικές επιπτώσεις - Σχεδιασμός
πολιτικής της υγείας - Δεοντολογία και ηθική
Αλεξάνδρα
Μπαργιώτα
ΜΒ0
Μεθοδολογία έρευνας - Παραβάσεις στις επιστημονικές
δημοσιεύσεις - Καθορισμός θέματος διπλωματικής εργασίας
- Παρουσίαση κλινικών περιστατικών
Αθανάσιος
Γιαννούκας
Σύνολο ωρών διδασκαλίας και ECTS
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1712/20.03.2023
ΔΙΠΛΩΜΑΤΙΚΗ ΕΡΓΑΣΙΑ
Γ’ Εξάμηνο
α/α
Κωδικός
Μαθήματος
Μάθημα
Πιστωτικές
μονάδες (ECTS)
ΜΒ09
Διπλωματική εργασία: Συγγραφή, παρουσίαση και αξιολόγηση
Η γλώσσα διδασκαλίας του Π.Μ.Σ είναι η ελληνική και
η αγγλική. Η γλώσσα εκπόνησης της διπλωματικής εργασίας είναι τόσο η Ελληνική όσο και η Αγγλική.
Άρθρο 7
Αριθμός μεταπτυχιακών φοιτητών
Ο αριθμός των εισακτέων ορίζεται κατ’ ανώτερο όριο
σε τριάντα (30) φοιτητές κατ’ έτος.
Σε περίπτωση που δυο ή περισσότεροι υποψήφιοι συγκεντρώσουν συνολικά τον ίδιο αριθμό μορίων, γίνονται
δεκτοί όλοι οι ισοβαθμήσαντες.
Επιπρόσθετα, ανά έτος θα γίνονται αποδεκτά δύο (2)
άτομα χωρίς την υποχρέωση καταβολής διδάκτρων: ένα
(1) μέλος που υπηρετεί στην Αγγειοχειρουργική Κλινική
του Πανεπιστημίου Θεσσαλίας και ένα (1) μέλος που υπηρετεί στην Ενδοκρινολογική Κλινική του Πανεπιστημίου
Θεσσαλίας. Για την επιλογή τους, θα ισχύουν τα ίδια κριτήρια όπως αναφέρονται στον Εσωτερικό Κανονισμό.
Άρθρο 8
Προσωπικό
Στο ΠΜΣ «Διαγνωστική και Θεραπευτική Προσέγγιση του Διαβητικού Ποδιού» θα απασχοληθούν μέλη
ΔΕΠ του Τμήματος Ιατρικής και άλλων Τμημάτων του
Πανεπιστημίου Θεσσαλίας και άλλες κατηγορίες διδασκόντων σύμφωνα με το άρθρο 83 του ν. 4957/2022
(Α’ 141).
Άρθρο 9
Υλικοτεχνική υποδομή
Για την εύρυθμη λειτουργία του ΠΜΣ θα χρησιμοποιηθεί η υπάρχουσα υλικοτεχνική και κτιριακή υποδομή
του Τμήματος Ιατρικής του Πανεπιστημίου Θεσσαλίας.
Άρθρο 10
Διάρκεια Λειτουργίας
Το Π.Μ.Σ. θα λειτουργήσει μέχρι και το ακαδημαϊκό
έτος 2027-2028 με την επιφύλαξη της μη πιστοποίησής
του κατά την περιοδική αξιολόγηση του Τμήματος.
Άρθρο 11
Κόστος Λειτουργίας
Σύμφωνα με το άρθρο 84 του ν. 4957/2022 το κόστος
του ΠΜΣ, που αφορά στις λειτουργικές δαπάνες ανέρχεται στο ποσό των 63.000 χιλιάδων ευρώ και αναλύεται
σε κατηγορίες εσόδων-εξόδων ως εξής:
ΕΣΟΔΑ (για τη λειτουργία ενός κύκλου σπουδών)
ΠΟΣΟ
1. κρατικός προϋπολογισμός/Πρόγραμμα Δημοσίων Επενδύσεων
0,00 €
2. Δωρεές, Χορηγίες και πάσης φύσεως οικονομικές ενισχύσεις
0,00 €
3. Κληροδοτήματα
0,00
4. Πόροι Ερευνητικών Έργων ή Προγραμμάτων
0,00 €
5. Κάθε Άλλη Νόμιμη Αιτία
0,00 €
6. Τέλη Φοίτησης (Σύνολο φοιτητών 30, εκ των οποίων οι 9 (30%) απαλλάσσονται από τα τέλη
φοίτησης, και οι 21 φοιτητές, για τα τρία εξάμηνα φοίτησης καταβάλλουν: 21x3000=63.000 €)
63.000 €
ΣΥΝΟΛΙΚΟ ΠΟΣΟ ΕΣΟΔΩΝ
63.000 €
ΚΑΤΗΓΟΡΙΑ ΔΑΠΑΝΗΣ (για τη λειτουργία ενός κύκλου σπουδών)
ΠΟΣΟ
1. Δαπάνες εξοπλισμού και δαπάνες λογισμικού
2.000€
2. Δαπάνες χορήγησης υποτροφιών σε μεταπτυχιακούς φοιτητές
2.000 €
3. Δαπάνες αναλωσίμων
2.000 €
4. Δαπάνες μετακινήσεων διδασκόντων του Π.Μ.Σ.
5.000 €
5. Δαπάνες μετακινήσεων φοιτητών του Π.Μ.Σ. για εκπαιδευτικούς σκοπούς
1.000 €
6. Αμοιβές διδασκαλίας τακτικού προσωπικ ού των ΑΕΙ και ερευνητικών κέντρων και
ινστιτούτων που συμμετέχουν στην οργάνωση του ΠΜΣ
3.000 €
7. Αμοιβές έκτακτου διδακτικού προσωπικού των ΑΕΙ που συμμετέχουν στην οργάνωση του ΠΜΣ
3.000 €
8. Αμοιβές διδασκαλίας προσωπικού του άρθρου 83 του ν. 4957/2022
3.000 €
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1712/20.03.2023
9 Αμοιβές διοικητικής και τεχνικής υποστήριξης
19.000 €
10. Λοιπές δαπάνες, όπως ιδίως έξοδα δημοσιότητας - προβολής, αγοράς εκπαιδευτικού υλικού,
οργάνωσης συνεδρίου, δαπάνες εργασιών πεδίου
2.300 €
11. Παρακράτηση από τον ΕΚΛΕ 30% των εσόδων από τα Τέλη Φοίτησης
18.900 €
12. Παρακράτηση από τον ΕΛΚΕ 12% των εσόδων από δωρεές, χορηγίες και πάσης φύσεως
οικονομικές ενισχύσεις, κληροδοτήματα και πόρους από ερευνητικά έργα ή προγράμματα
0€
ΣΥΝΟΛΙΚΟ ΠΟΣΟ ΔΑΠΑΝΩΝ
63.000 €
Β. ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ
«Διαγνωστική και Θεραπευτική Προσέγγιση
του Διαβητικού Ποδιού»
ΚΑΝΟΝΙΣΜΟΣ ΣΠΟΥΔΩΝ
Άρθρο 1
Αντικείμενο και Σκοπός του Προγράμματος
Μεταπτυχιακών Σπουδών (Π.Μ.Σ.)
1.1. Σκοπός του ΠΜΣ
Το ΠΜΣ έχει ως αποστολή να καλλιεργεί και να προάγει με την ακαδημαϊκή και εφαρμοσμένη διδασκαλία και
έρευνα την υψηλού επιπέδου εκπαίδευση των επαγγελματιών υγείας στην πρόληψη, ορθή διάγνωση και θεραπεία
των ασθενών με διαβητικό πόδι. Επίσης παρέχει στους
Διπλωματούχους του τα απαραίτητα εφόδια που θα τους
εξασφαλίσουν την άρτια κατάρτισή τους για την ακαδημαϊκή, επιστημονική και ερευνητική τους σταδιοδρομία.
1.2. Γνωστικά αντικείμενα του ΠΜΣ
Το Π.Μ.Σ. έχει ως αντικείμενο τη διάγνωση και θεραπεία
του διαβητικού ποδιού μιας πολύ ιδιαίτερης νοσολογικής
οντότητας που αναπτύσσεται σε ασθενείς που πάσχουν
από σακχαρώδη διαβήτη και η αντιμετώπιση απαιτεί τη
συνεργασία πολλών ιατρικών ειδικοτήτων και άλλων
επαγγελματιών υγείας. Γίνεται εμβάθυνση στην αιτιοπαθογένεια και στους μηχανισμούς ανάπτυξης της νοσολο-
γικής αυτής οντότητας, στη διάγνωση και θεραπεία των
δερματικών και μυοσκελετικών λοιμώξεων, της αγγειακής
προσβολής και των νευρολογικών επιπλοκών ενώ δίνεται
έμφαση και στην επούλωση των τραυμάτων των μαλακών
μορίων, την αποκατάσταση με ή χωρίς εφαρμογή προσθετικού μέλους, την διαιτητική, ψυχολογική και κοινωνική
υποστήριξη των ασθενών καθώς και στην πρόληψη.
1.3. Τίτλος σπουδών
Το Π.Μ.Σ. απονέμει Δίπλωμα Μεταπτυχιακών Σπουδών (Δ.Μ.Σ.) με τίτλο: «Διαγνωστική και Θεραπευτική
Προσέγγιση του Διαβητικού Ποδιού» (MSc in Diagnostic
and Therapeutic Approach to Diabetic Foot).
1.4. Κατηγορίες υποψηφίων στο ΠΜΣ
Στο Π.Μ.Σ. «Διαγνωστική και Θεραπευτική Προσέγγιση
του Διαβητικού Ποδιού» γίνονται δεκτοί ως Μεταπτυχιακοί Φοιτητές (ΜΦ) πτυχιούχοι Τμημάτων των Σχολών
Επιστημών Υγείας (Ιατρικής, Νοσηλευτικής, Φυσικοθεραπείας, Βιοχημείας και Βιοτεχνολογίας, Φαρμακευτικής),
Τμημάτων Επιστήμης Φυσικής Αγωγής και Αθλητισμού
(ΤΕΦΑΑ) των ΑΕΙ της ημεδαπής ή ομοταγών ιδρυμάτων
της αλλοδαπής καθώς και πτυχιούχοι λοιπών συναφών
με το αντικείμενο του Προγράμματος τμημάτων πανεπιστημίων και πτυχιούχων ΑΤΕΙ των αντίστοιχων αντικει-
μένων (Φυσικοθεραπείας, Νοσηλευτικής).
Ο αριθμός των εισακτέων ορίζεται κατ’ ανώτερο όριο
σε τριάντα (30) φοιτητές κατ’ έτος.
Σε περίπτωση που δύο ή περισσότεροι υποψήφιοι συγκεντρώσουν συνολικά τον ίδιο αριθμό μορίων, γίνονται
δεκτοί όλοι ως ισοβαθμήσαντες.
Επιπρόσθετα, ανά έτος θα γίνονται αποδεκτά δύο (2)
άτομα χωρίς την υποχρέωση καταβολής διδάκτρων: ένα
(1) μέλος που υπηρετεί στην Αγγειοχειρουργική Κλινική
του Πανεπιστημίου Θεσσαλίας και ένα (1) μέλος που υπηρετεί στην Ενδοκρινολογική Κλινική του Πανεπιστημίου
Θεσσαλίας. Για την επιλογή τους, θα ισχύουν τα ίδια κριτήρια όπως αναφέρονται στον Εσωτερικό Κανονισμό.
Άρθρο 2
Δίπλωμα Μεταπτυχιακών Σπουδών
2.1. Χρονική διάρκεια.
Το ΠΜΣ «Διαγνωστική και Θεραπευτική Προσέγγιση
του Διαβητικού Ποδιού» διαρθρώνεται σε τρία (3) ακαδημαϊκά εξάμηνα, τα οποία περιλαμβάνουν την διδα-
σκαλία οκτώ (8) θεματικών ενοτήτων και την εκπόνηση
διπλωματικής εργασίας. Η ελάχιστη χρονική διάρκεια
για την ολοκλήρωση του προγράμματος είναι τρία (3)
ακαδημαϊκά εξάμηνα.
2.2. Προϋποθέσεις απόκτησης Διπλώματος Μεταπτυχιακών Σπουδών.
Η επιτυχής ολοκλήρωση του προγράμματος περιλαμβάνει την παρακολούθηση και εξέταση των οκτώ
(8) υποχρεωτικών μαθημάτων καθώς και την εκπόνηση
και παρουσίαση της Διπλωματικής Εργασίας.
2.3. Όργανα λειτουργίας του ΠΜΣ
Αρμόδια όργανα του ΠΜΣ είναι τα εξής:
1. Η Σύγκλητος, η οποία ασκεί τις αρμοδιότητες της
παρ. 1 του άρθρου 82 του ν. 4957/2022.
2. Η Συνέλευση Τμήματος Ιατρικής, η οποία ασκεί τις
αρμοδιότητες της παρ. 2 του άρθρου 82 του ν. 4957/2022.
3. Ο Διευθυντής του Π.Μ.Σ., ο οποίος ορίζεται από τη
Συνέλευση του Τμήματος για διετή θητεία, με δυνατότητα ανανέωσης χωρίς περιορισμό, προέρχεται από τα
μέλη Δ.Ε.Π. του Τμήματος, κατά προτεραιότητα βαθμίδας
Καθηγητή ή Αναπληρωτή Καθηγητή και ασκεί τις αρμοδιότητες της παρ. 4 του άρθρου 82 του ν. 4957/2022.
4. Η Συντονιστική Επιτροπή (Σ.Ε.), η οποία αποτελείται
από τον Διευθυντή του Π.Μ.Σ. και τέσσερα μέλη Δ.Ε.Π.
του Τμήματος, που προέρχονται από τους διδάσκοντες
του Π.Μ.Σ. και ορίζονται από τη Συνέλευση του Τμήματος. Η θητεία της Σ.Ε. είναι διετής, παράλληλη με αυτή
του Διευθυντή. Η Σ.Ε. ασκεί τις αρμοδιότητες της παρ. 3
του άρθρου 82 του ν. 4957/2022 και δύναται να μεταβιβάζονται προς αυτή συγκεκριμένες αρμοδιότητες της
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1712/20.03.2023
Συνέλευσης του Τμήματος για την αποτελεσματικότερη
λειτουργία του Π.Μ.Σ., κατόπιν έκδοσης σχετικής απόφασης μεταβίβασης αρμοδιοτήτων.
5. Η Επιτροπή Επιλογής Μεταπτυχιακών Φοιτητών:
Έργο της Επιτροπής Επιλογής Μεταπτυχιακών Φοιτητών
αποτελούν τα παρακάτω:
- Έλεγχος και αξιολόγηση όλων των υποβληθέντων
δικαιολογητικών.
- Έλεγχος της συνάφειας του πτυχίου με το γνωστικό
αντικείμενο του ΠΜΣ.
- Έλεγχος της γλωσσικής επάρκειας.
- Τελική κατάταξη υποψηφίων με βάση τη λίστα κριτηρίων του Προγράμματος και πρόταση επιλογής υπο-
ψηφίων με βάση την κατάταξη αυτή στο Σ.Ε.
Η διαχείριση διαδικασιών εισδοχής φοιτητών, πληρωμών και σχετικών διοικητικών θεμάτων θα διεκπεραιώ-
νονται από τη Γραμματεία του ΠΜΣ.
Άρθρο 3
Εισακτέοι στο Π.Μ.Σ.-Διαδικασίες επιλογήςΔωρεάν φοίτηση
3.1. Αιτήσεις
Η αξιολόγηση των υποψηφίων, που μέσα στις προβλεπόμενες προθεσμίες, έχουν προσκομίσει όλα τα απαιτού-
μενα δικαιολογητικά γίνεται από την Επιτροπή Επιλογής
(ΕΕ) σε δύο φάσεις:
Α’ Φάση: Έλεγχος δικαιολογητικών όλων των υποψηφίων.
Β’ Φάση: Η βαθμολόγηση των κριτηρίων γίνεται σε
κλίμακα από 0 μέχρι 100 και κάθε υποψήφιος πιστώνεται
με συγκεκριμένο αριθμό μορίων.
Η ΣΕ σε συνεργασία με την Επιτροπή Επιλογής (ΕΕ) των
υποψηφίων, αξιολογεί και προκρίνει μετά από συνεδρίαση τους υποψηφίους με βάση τα κριτήρια:
Α/Α
ΚΡΙΤΗΡΙΑ ΕΠΙΛΟΓΗΣ
ΜΟΡΙΑ %
Βαθμός πτυχίου/διπλώματος με ελάχιστη βαθμολογία «Λίαν Καλώς»
40%
Επίπεδο γνώσης της ξένης γλώσσας
10%
Δημοσιεύσεις σε επιστημονικά περιοδικά, Ανακοινώσεις σε επιστημονικά συνέδρια
15%
Κατοχή άλλων Μεταπτυχιακών Τίτλων Σπουδών
5%
Συναφής επαγγελματική εμπειρία
20%
Συστατικές επιστολές
10%
ΣΥΝΟΛΟ
100%
3.2. Διαδικασία επιλογής
Η ΕΕ αφού παραλάβει από τη Γραμματεία τον πίνακα
των υποψηφίων, ελέγχει τα δικαιολογητικά που έχουν
υποβληθεί και συντάσσει τον τελικό πίνακα υποψηφίων.
Η συνολική βαθμολογία μπορεί να φθάσει τα 100 μόρια.
Με βάση το σύνολο της βαθμολογίας που έχει συγκεντρώσει κάθε υποψήφιος, η ΕΕ συντάσσει αξιολογικό
πίνακα των υποψηφίων. Στον αξιολογικό πίνακα συμπεριλαμβάνονται, με σειρά επιτυχίας, όλοι οι υποψήφιοι
και εμφανίζονται οι επιτυχόντες. Εφόσον υπάρχει ικανός
αριθμός αιτήσεων από ειδικευόμενους ιατρούς, το 1/3
του συνολικού αριθμού των εισακτέων φοιτητών, θα
αποτελείται από αυτούς με την υψηλότερη βαθμολογία. Στη συνέχεια οι πίνακες αυτοί διαβιβάζονται στη ΣΕ
προς έλεγχο και έγκριση. Σε περίπτωση που δυο ή περισσότεροι υποψήφιοι συγκεντρώσουν συνολικά τον ίδιο
αριθμό μορίων, γίνονται δεκτοί όλοι οι ισοβαθμήσαντες.
Οι επιτυχόντες υποψήφιοι καλούνται να απαντήσουν
γραπτώς εντός πέντε (5) ημερών εάν αποδέχονται ή όχι
την ένταξη τους στο ΠΜΣ, αποδεχόμενοι τους όρους λειτουργίας του. Η μη απάντηση από επιλεγέντα υποψήφιο
μέσα στην παραπάνω προθεσμία ισοδυναμεί με άρνηση
αποδοχής. Εφόσον υπάρξουν αρνήσεις η Γραμματεία
ενημερώνει τους αμέσως επόμενους στη σειρά αξιολόγησης από το σχετικό κατάλογο επιτυχίας. Ένσταση κατά
των πινάκων επιτυχίας μπορεί να γίνει μέσα σε πέντε (5)
ημέρες από την ημερομηνία ανακοίνωσης των πινάκων.
Η ένσταση, η οποία πρέπει να είναι συγκεκριμένη, κρίνεται τελεσίδικα από τη ΣΕ.
3.3. Τέλη φοίτησης
Τα τέλη φοίτησης καταβάλλονται με την έναρξη του
εξαμήνου. Σε περίπτωση διακοπής της φοίτησης στο
ΠΜΣ δεν επιστρέφεται το μέρος των διδάκτρων που έχει
καταβληθεί. Τα δίδακτρα για κάθε μεταπτυχιακό φοιτητή
έχουν οριστεί στις 3.000 € (Α’ Εξάμηνο: 1.000 ευρώ, Β’ Εξάμηνο: 1.000 ευρώ, Γ’ Εξάμηνο: 1.000 ευρώ). Η διαδικασία
καταβολής των διδάκτρων για το ΠΜΣ γίνεται μέσω του
Ειδικού Λογαριασμού Κονδυλίων Έρευνας του Πανεπιστημίου Θεσσαλίας. Τα δίδακτρα χρησιμοποιούνται για
τις πάσης φύσης δαπάνες που απαιτούνται για την εκπαίδευση των Μεταπτυχιακών Φοιτητών και γενικά για
τη λειτουργία του ΠΜΣ.
3.4. Δωρεάν φοίτηση
Σύμφωνα με το άρθρο 86 του ν. 4957/2022 εγγεγραμμένοι φοιτητές Προγράμματος Μεταπτυχιακών Σπου-
δών (Π.Μ.Σ.) δύνανται να φοιτούν δωρεάν σε αυτό, αν
προβλέπεται η καταβολή τελών φοίτησης, εφόσον πληρούν τα κατά νόμο οικονομικά ή κοινωνικά κριτήρια.
Προϋπόθεση για τη χορήγηση του δικαιώματος δωρεάν
φοίτησης λόγω οικονομικών ή κοινωνικών κριτηρίων
είναι η πλήρωση προϋποθέσεων αριστείας κατά τον
πρώτο κύκλο σπουδών, που αντιστοιχεί κατ’ ελάχιστον
στην κατοχή βαθμού ίσου ή ανώτερου του επτάμιση με
άριστα στα δέκα (7,5/10), εφόσον η αξιολόγηση στον
βασικό τίτλο σπουδών που προσκομίζεται για την εισαγωγή στο Π.Μ.Σ. έχει πραγματοποιηθεί σύμφωνα με τη
δεκάβαθμη κλίμακα αξιολόγησης Ανώτατου Εκπαιδευτικού Ιδρύματος (Α.Ε.Ι.) της ημεδαπής, άλλως το κριτήριο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1712/20.03.2023
αυτό εφαρμόζεται αναλογικά σύμφωνα με την εκάστοτε
κλίμακα αξιολόγησης, εφόσον ο προσκομιζόμενος τίτλος
σπουδών έχει χορηγηθεί από Ίδρυμα της αλλοδαπής.
Ο συνολικός αριθμός των φοιτητών που φοιτούν δωρεάν δεν δύναται να υπερβαίνει τον αριθμό που αντι-
στοιχεί στο τριάντα τοις εκατό (30%) του συνόλου των
εγγεγραμμένων φοιτητών ανά ακαδημαϊκό έτος. Αν, κατά
τον αριθμητικό υπολογισμό του αριθμού των δικαιούχων
απαλλαγής από τα τέλη φοίτησης προκύπτει δεκαδικός
αριθμός, γίνεται στρογγυλοποίηση στην πλησιέστερη
ακέραιη μονάδα. Αν ο αριθμός των δικαιούχων απαλλαγής υπερβαίνει το ποσοστό της παρούσας, οι δικαιούχοι
επιλέγονται με σειρά φθίνουσας κατάταξης έως τη συμπλήρωση του αριθμού.
Η υποβολή των αιτήσεων για τη δωρεάν φοίτηση ανά
Π.Μ.Σ. πραγματοποιείται μετά την ολοκλήρωση της διαδικασίας εισδοχής των φοιτητών στο Π.Μ.Σ και σε χρο-
νικό διάστημα που θα ορίσει το ίδιο το Π.Μ.Σ.
Άρθρο 4
Πρόγραμμα Σπουδών
4.1. Πρόγραμμα μαθημάτων για το Δίπλωμα Μεταπτυχιακών Σπουδών
Το ΠΜΣ διαρκεί τρία (3) ακαδημαϊκά εξάμηνα και περιλαμβάνει την υποχρεωτική παρακολούθηση και επι-
τυχή αξιολόγηση στις οκτώ (8) θεματικές ενότητες που
αναπτύσσονται μέσα στο ακαδημαϊκό έτος που αρχίζει
κάθε Σεπτέμβριο, καθώς και ένα εξάμηνο κατά τη διάρκεια του οποίου εκπονείται η μεταπτυχιακή διπλωματι-
κή εργασία. Η διδασκαλία γίνεται σε οκτώ (8) θεματικές
ενότητες που διδάσκονται μία κάθε μήνα διάρκειας δύο
ημερών (Παρασκευή και Σάββατο). Η αξιολόγηση των
εκπαιδευόμενων περιλαμβάνει την εκπόνηση διπλωματικής εργασίας καθώς και γραπτές εξετάσεις.
Το αναλυτικό πρόγραμμα μαθημάτων ανά εξάμηνο
διαμορφώνεται ως εξής:
ΑΝΑΛΥΤΙΚΟ ΠΡΟΓΡΑΜΜΑ ΣΠΟΥΔΩΝ
Α’ Εξάμηνο
α/α
Κωδικός
Μαθήματος
Μάθημα
Πιστωτικές
μονάδες
(ECTS)
ΜΒ01
Σακχαρώδης Διαβήτης - Επιδημιολογία, Παθοφυσιολογία - Συστηματικές
επιπλοκές - Αντιμετώπιση
ΜΒ02
Διαβητικό πόδι - Ορισμός, επιδημιολογία, Νευρολογική και Μυοσκελετική
προσβολή, Εμβιομηχανική και παθολογία του ποδιού
ΜΒ03
Δερματικές βλάβες - Λοιμώξεις
ΜΒ04
Περιποίηση και προστασία του ποδιού
Σύνολο
Β’ Εξάμηνο
α/α
Κωδικός
Μαθήματος
Μάθημα
Πιστωτικές
μονάδες
(ECTS)
ΜΒ05
Διαβητική αγγειοπάθεια (Αγγειακή προσβολή, Διάγνωση και Αντιμετώπιση
ΜΒ06
Ακρωτηριασμοί - Αποκατάσταση - Ορθωτική
ΜΒ07
Παρακολούθηση ασθενών με διαβητικό πόδι, Ποιότητα ζωής, Κοινωνικοοικονομικές επιπτώσεις - Σχεδιασμός πολιτικής της υγείας - Δεοντολογία και
ηθική
ΜΒ08
Μεθοδολογία έρευνας - Παραβάσεις στις επιστημονικές δημοσιεύσεις Καθορισμός θέματος διπλωματικής εργασίας - Παρουσίαση κλινικών
περιστατικών
Σύνολο
ΔΙΠΛΩΜΑΤΙΚΗ ΕΡΓΑΣΙΑ
Γ’ Εξάμηνο
α/α
Κωδικός
Μαθήματος
Μάθημα
Πιστωτικές
μονάδες
(ECTS)
ΜΒ09
Διπλωματική εργασία: Συγγραφή, παρουσίαση και αξιολόγηση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1712/20.03.2023
Η γλώσσα διδασκαλίας του Π.Μ.Σ είναι η Ελληνική και
η Αγγλική. Η γλώσσα εκπόνησης διπλωματικής εργασίας
είναι τόσο η Ελληνική όσο και η Αγγλική.
4.2. Διδάσκοντες και ανάθεση διδασκαλίας στο Πρόγραμμα Μεταπτυχιακών Σπουδών
Το διδακτικό έργο στο ΠΜΣ ανατίθεται, με απόφαση
της Συνέλευσης του Τμήματος, κατόπιν εισήγησης της
Συντονιστικής Επιτροπής του Π.Μ.Σ., στις ακόλουθες
κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ιδίου ή άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
Με απόφαση της Συνέλευσης του Τμήματος δύναται
να ανατίθεται επικουρικό διδακτικό έργο στους υποψήφιους διδάκτορες του Τμήματος ή της Σχολής, υπό την
επίβλεψη διδάσκοντος του Π.Μ.Σ.
Σε κάθε περίπτωση η ανάθεση διδασκαλίας των μαθημάτων, σεμιναρίων και ασκήσεων του Π.Μ.Σ. αποφασί-
ζεται από τη Συνέλευση του Τμήματος Ιατρικής, ύστερα
από εισήγηση της Σ.Ε.
Τα μέλη ΔΕΠ, ΕΠ, ΕΔΙΠ και ΕΤΕΠ κ.λπ., δεν επιτρέπεται
να απασχολούνται αποκλειστικά σε ΠΜΣ.
Στις υποχρεώσεις των διδασκόντων περιλαμβάνονται:
Οι Διδάσκοντες Καθηγητές (εξωτερικοί ή εσωτερικοί)
υποβοηθούν τους Υπεύθυνους Καθηγητές στο έργο
τους. Οι διδάσκοντες πέρα των διδακτικών καθηκόντων
αναλαμβάνουν διπλωματικές εργασίες ειδίκευσης και
εργασίες στο μάθημα που διδάσκουν. Σε περίπτωση
απουσίας ειδοποιούν τον υπεύθυνο καθηγητή τρεις
τουλάχιστον ημέρες νωρίτερα.
Η διδασκαλία θεωρητικών και φροντιστηριακών μαθημάτων καθώς και η συμμετοχή τους στην διδασκα-
λία των πρακτικών ασκήσεων σύμφωνα με το ισχύον
εκπαιδευτικό πρόγραμμα. Επίσης υποχρεούνται στην
διάθεση εκπαιδευτικού υλικού συμπεριλαμβανομένων
των διαφανειών των παρουσιάσεων, επιστημονικών άρθρων, βιβλίων και άλλων πηγών που σχετίζονται με τη
διδασκαλία των θεμάτων που τους έχει ανατεθεί. Τέλος,
υποχρεούνται να αναλάβουν την επίβλεψη διπλωματικών εργασιών με ανάλογη καθοδήγηση των φοιτητών
ως προς την συγγραφή και παρουσίασή τους καθώς και
να συμμετέχουν ως εξεταστές των διπλωματικών εργασιών. Σε περίπτωση κωλύματος να ανταποκριθούν
στις παραπάνω υποχρεώσεις τους εξαιτίας εκτάκτων
και απρόβλεπτων καταστάσεων οφείλουν έγκαιρα να
ενημερώνουν την Γραμματεία του Μεταπτυχιακού Προγράμματος Σπουδών και τον Διευθυντή αυτού, ώστε να
καθορίζεται νέα ημερομηνία της διδασκαλίας του μαθήματός τους ή όποιας εκπαιδευτικής δραστηριότητας
είχαν αναλάβει ή να γίνεται αναπλήρωση από άλλο διδάσκοντα. Σε περίπτωση που ο διδάσκων δεν ενημερώ-
σει αιτιολογημένα και δεν προβεί σε αναπλήρωση της
διδακτικής του υποχρέωσης εντός του τρέχοντος εξαμήνου, τότε ο Διευθυντής του Προγράμματος δύναται
να προτείνει στην Συντονιστική Επιτροπή την εξαίρεση
του διδάσκοντος αυτού από το Πρόγραμμα Μεταπτυχιακών Σπουδών και το όργανο να λαμβάνει την σχετική
απόφαση με απλή πλειοψηφία των μελών του.
4.3. Αμοιβές για διδασκαλία
Όλες οι κατηγορίες διδασκόντων δύνανται να αμείβονται αποκλειστικά από τους πόρους του Π.Μ.Σ. Δεν
επιτρέπεται η καταβολή αμοιβής ή άλλης παροχής από
τον κρατικό προϋπολογισμό ή το πρόγραμμα δημοσίων
επενδύσεων. Με απόφαση του αρμόδιου οργάνου του
Π.Μ.Σ. περί ανάθεσης του διδακτικού έργου καθορίζεται
το ύψος της αμοιβής κάθε διδάσκοντος. Ειδικώς οι διδάσκοντες που έχουν την ιδιότητα μέλους Δ.Ε.Π. δύνανται
να αμείβονται επιπρόσθετα για έργο που προσφέρουν
προς το Π.Μ.Σ., εφόσον εκπληρώνουν τις ελάχιστες εκ
του νόμου υποχρεώσεις τους, όπως ορίζονται στην
παρ. 2 του άρθρου 155 του ν. 4957/2022. Το τελευταίο
εδάφιο εφαρμόζεται αναλογικά και για τα μέλη Ε.Ε.Π.,
Ε.ΔΙ.Π. και Ε.Τ.ΕΠ., εφόσον εκπληρώνουν τις ελάχιστες
εκ του νόμου υποχρεώσεις τους.
Λεπτομέρειες για τον τρόπο σύναψης των σχετικών
συμβάσεων αμοιβής των μελών ΔΕΠ καθορίζονται από
την Επιτροπή Ερευνών.
4.4. Επίβλεψη
Για κάθε μεταπτυχιακό φοιτητή ή φοιτήτρια, ορίζεται από τη Συντονιστική Επιτροπή ένα μέλος ΔΕΠ ως
Σύμβουλος και ένα ως Επιβλέπων. Ο Σύμβουλος έχει την
ευθύνη της παρακολούθησης και του ελέγχου της γενικής πορείας των σπουδών του μεταπτυχιακού φοιτητή
ή της φοιτήτριας.
Δικαίωμα επίβλεψης διπλωματικών εργασιών έχουν οι
διδάσκοντες των περ. α) έως στ) της παρ. 2 του άρθρου 4
του παρόντος Κανονισμού υπό την προϋπόθεση ότι είναι
κάτοχοι διδακτορικού διπλώματος. Με απόφαση του
αρμοδίου οργάνου του Π.Μ.Σ. δύναται να ανατίθεται η
επίβλεψη διπλωματικών εργασιών και σε μέλη Δ.Ε.Π.,
Ε.Ε.Π. και Ε.ΔΙ.Π. του Τμήματος, που δεν έχουν αναλάβει
διδακτικό έργο στο Π.Μ.Σ.
Ο Επιβλέπων έχει την επιστημονική ευθύνη για την
εκπόνηση της Μεταπτυχιακής Διπλωματικής Εργασίας και ορίζεται από τη Συντονιστική Επιτροπή κατόπιν
αιτήσεως του υποψηφίου, στην οποία αναγράφεται ο
προτεινόμενος τίτλος της διπλωματικής εργασίας, ο
προτεινόμενος επιβλέπων και η περίληψη της προτεινόμενης εργασίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1712/20.03.2023
Για την εξέταση της Μεταπτυχιακής Διπλωματικής
Εργασίας συγκροτείται από τη Συντονιστική Επιτροπή
του Π.Μ.Σ. τριμελής επιτροπή, στην οποία συμμετέχουν
ο επιβλέπων και δύο (2) τουλάχιστον άλλα μέλη ΔΕΠ
ή ερευνητές των βαθμίδων Α’, Β’ και Γ’, οι οποίοι είναι
κάτοχοι Διδακτορικού Διπλώματος. Τα μέλη της επιτροπής πρέπει να έχουν την ίδια ή συναφή επιστημονική
ειδικότητα με το γνωστικό αντικείμενο του Προγράμματος.
Ο αριθμός των διπλωματικών εργασιών που μπορεί να
επιβλέψει κάθε μέλος ΔΕΠ δεν θα πρέπει να υπερβαίνει
τις πέντε (5) ανά ακαδημαϊκό έτος.
4.5. Αξιολόγηση
Η αξιολόγηση και η βαθμολόγηση σε κάθε μάθημα
είναι αποκλειστική αρμοδιότητα του ΥΚ Μαθήματος,
γίνεται σε πλήρη ανεξαρτησία από τα άλλα μαθήματα
και αποτελεί παράγωγο της αντικειμενικής εκτίμησης της
απόδοσης του φοιτητή ή φοιτήτριας στο συγκεκριμένο
μάθημα (εργασίες, εξετάσεις κ.λπ.). Τα κριτήρια αξιολόγησης είναι σαφώς προσδιορισμένα και αναγράφονται
στο ενημερωτικό έντυπο του κάθε μαθήματος.
Η εξέταση κάθε μαθήματος μπορεί να γίνει προφορικά,
γραπτά, με εκπόνηση εργασιών ή με άλλο τρόπο που θα
καθορίσει ο ΥΚ Μαθήματος, εκτός και αν έχει αποφασίσει
διαφορετικά η ΣΕ του ΠΜΣ. Οι εξετάσεις πραγματοποιούνται δύο φορές το χρόνο, στο τέλος κάθε εξαμήνου.
Σε περίπτωση που ένας φοιτητής ή φοιτήτρια αποτύχει σε ένα μάθημα μπορεί να επανεξετασθεί στο μά-
θημα αυτό στην εξεταστική περίοδο του Ιουνίου (αν το
μάθημα ανήκει στο χειμερινό εξάμηνο) καθώς και στην
επαναληπτική εξεταστική περίοδο του Σεπτεμβρίου.
Ο μέγιστος αριθμός επανεξέτασης του φοιτητή σε ένα
μάθημα είναι μέχρι τρείς (3) φορές. Αν τυχόν αποτύχει
να λάβει προβιβάσιμο βαθμό στις επαναληπτικές εξεταστικές περιόδους, θεωρείται ότι δεν έχει ολοκληρώσει
επιτυχώς το πρόγραμμα.
Ο βαθμός των μαθημάτων που έχει επιτύχει ο Μεταπτυχιακός Φοιτητής κατοχυρώνεται.
4.6. Μεταπτυχιακή Διπλωματική Εργασία
Ο κάθε φοιτητής εκπονεί στο τρίτο (Γ’ ) εξάμηνο την
διπλωματική εργασία που έχει σαφώς ερευνητικό χαρακτήρα (Απλή Ανασκόπηση της βιβλιογραφίας, Συστημα-
τική ανασκόπηση της βιβλιογραφίας, Μετα-ανάλυση,
μικρή αναδρομική ή προοπτική εργασία, Εργασία με
ερωτηματολόγια κ.α,), σε θέμα σχετικό με ένα από τα
μαθήματα του Προγράμματος, την οποία και υποστηρίζει δημόσια ενώπιον τριμελούς εξεταστικής επιτροπής
(1 επιβλέπων και 2 μέλη ΔΕΠ) που ορίζει η Συνέλευση
του Τμήματος Ιατρικής, μετά από σχετική εισήγηση του
Δ/ντού του ΠΜΣ. Τα μέλη της Τριμελούς Εξεταστικής
Επιτροπής πρέπει να έχουν την ίδια ή συναφή επιστημονική ειδικότητα με το γνωστικό αντικείμενο του Π.Μ.Σ.
Οι διδάσκοντες που έχουν το δικαίωμα επίβλεψης
διπλωματικών εργασιών, σύμφωνα με την κείμενη νομοθεσία, ενημερώνουν εγγράφως τη Γραμματεία για τα
θέματα των διπλωματικών εργασιών που προτείνουν.
Η παρουσίαση της Μεταπτυχιακής Διπλωματικής Εργασίας υποστηρίζεται δημόσια, ενώπιον της Τριμελούς
Εξεταστικής Επιτροπής σε ημερομηνία και τόπο που ορίζεται από τη Συνέλευση του Τμήματος, κατόπιν εισήγη-
σης του Δ/ντού του ΠΜΣ. Κατόπιν της έγκρισής της από
την Επιτροπή, αναρτάται υποχρεωτικά στο διαδικτυακό
τόπο του Ιδρυματικού Αποθετηρίου του Πανεπιστημίου
Θεσσαλίας http://ir.lib.uth.gr και του ΠΜΣ.
Σε εξαιρετικές περιπτώσεις, αν υφίσταται αντικειμενική αδυναμία ή σπουδαίος λόγος (ασθένεια, απουσία
στο εξωτερικό κ.λπ.), είναι δυνατή η αντικατάσταση
του επιβλέποντα ή μέλους της Τριμελούς Εξεταστικής
Επιτροπής μετά από απόφαση του Δ/ντή του ΠΜΣ και
σύμφωνη γνώμη της Σ.Ε..
Η διαδικασία για την υποβολή της διπλωματικής εργασίας προς εξέταση είναι η εξής:
Η συμπλήρωση της αίτησης εκπόνησης Μεταπτυχιακής Διπλωματικής Εργασίας, όπου αναγράφεται ο τίτλος
της εργασίας στα ελληνικά και αγγλικά, ο επιβλέπων που
προτείνεται από τον ΜΦ, καθώς και μια σύντομη περίληψη.
Ο οδηγός εκπόνησης της διπλωματικής εργασίας περιλαμβάνει όλες τις λεπτομέρειες συγγραφής της Μετα-
πτυχιακής Διπλωματικής Εργασίας, όπως έχουν οριστεί
από τον Δ/ντή του ΠΜΣ.
Για την επιτυχή ολοκλήρωση των υποχρεώσεων του
μεταπτυχιακού φοιτητή που οδηγεί στην λήψη του Διπλώματος Μεταπτυχιακών Σπουδών θα πρέπει να έχει
λάβει προβιβάσιμο βαθμό σε οκτώ (8) μαθήματα και στη
διπλωματική του εργασία.
Ο βαθμός του Διπλώματος Μεταπτυχιακών Σπουδών
(Δ.Μ.Σ.) προκύπτει από τη βαθμολογία των ΜΦ, που με
επιτυχία έχουν αξιολογηθεί σε 8 μαθήματα και έχει ως
ελάχιστο βαθμό το 5,0 με άριστα το 10. Το εβδομήντα
τοις εκατό (70%) του συνολικού βαθμού προκύπτει από
τον βαθμό της εξέτασης των μαθημάτων του χειμερινού
και εαρινού εξαμήνου και το τριάντα τοις εκατό (30%)
του συνολικού βαθμού προκύπτει από την βαθμολογία
της διπλωματικής εργασίας. Η διπλωματική εργασία αξιολογείται από το κάθε μέλος της τριμελούς εξεταστικής
επιτροπής στα ακόλουθα πεδία: α. Παρουσία του δοκιμίου, β. τρόπος και ποιότητα της παρουσίασης της εργα-
σίας σε power-point, και γ. επάρκεια του φοιτητή στην
απάντηση των ερωτήσεων που του υποβάλλονται μετά
το πέρας της παρουσίασης της εργασίας. Η βαθμολογία
κατατίθεται στη Γραμματεία του ΠΜΣ από τον Υπεύθυνο
Καθηγητή. Επίσης, ο βαθμός του Διπλώματος Μεταπτυχιακών Σπουδών προκύπτει από την υποχρεωτική εκ-
πόνηση της Μεταπτυχιακής Διπλωματικής Εργασίας, η
οποία ως ελάχιστο βαθμό το 5,0 με άριστα το 10. Στους
ΜΦ που ολοκλήρωσαν με επιτυχία τις φοιτητικές τους
υποχρεώσεις στο ΠΜΣ απονέμεται Δίπλωμα Μεταπτυχιακών Σπουδών.
Άρθρο 5
Οικονομικά, διαχείριση εσόδων και εξόδων
5.1. Πόροι
Οι πόροι του ΠΜΣ θα προέρχονται από τα τέλη φοίτησης καθώς και από χορηγίες, δωρεές, ερευνητικά προ-
γράμματα και η διαχείριση των εσόδων και εξόδων θα
γίνεται από τον Ε.Λ.Κ.Ε. του Πανεπιστημίου Θεσσαλίας
με βάση την κατανομή που προβλέπεται στο άρθρο 84
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1712/20.03.2023
του ν. 4957/2022, ήτοι: α) σε ποσοστό 70% για τα λειτουργικά έξοδα του προγράμματος τα οποία κατανέμο-
νται σε δαπάνες διδασκαλίας, διοικητικής και τεχνικής
υποστήριξης, μετακινήσεων, εξοπλισμού, λογισμικού,
αναλώσιμων, χορήγησης υποτροφιών σε μεταπτυχιακούς φοιτητές και λοιπές δαπάνες και σε ποσοστό 30%
για την κάλυψη λειτουργικών εξόδων του Ιδρύματος.
5.2. Διαχείριση
Η Συντονιστική Επιτροπή καταρτίζει τον αρχικό ετήσιο
προϋπολογισμό του Π.Μ.Σ. και τις τροποποιήσεις του και
εισηγείται την έγκρισή του προς την Επιτροπή Ερευνών
του Ειδικού Λογαριασμού Κονδυλίων Έρευνας (Ε.Λ.Κ.Ε.)
του Π.Θ.
Η Συνέλευση του Τμήματος ή η Επιτροπή Προγράμματος Σπουδών εγκρίνει τον απολογισμό του Π.Μ.Σ.,
κατόπιν εισήγησης της Συντονιστικής Επιτροπής.
Ο Διευθυντής του Π.Μ.Σ. είναι ο Επιστημονικός Υπεύθυνος του προγράμματος και ασκεί τις αντίστοιχες αρ-
μοδιότητες σύμφωνα με το άρθρο 234 του ν. 4957/2022.
Πιο συγκεκριμένα ο Διευθυντής του ΠΜΣ έχει την ευθύνη
παρακολούθησης, εκτέλεσης του προϋπολογισμού και
της έκδοσης εντολών πληρωμής των σχετικών δαπανών, ευθύνεται για τη σκοπιμότητα και επιλεξιμότητα
των δαπανών και την υποβολή των απαιτούμενων δικαιολογητικών δαπανών στον Ε.Λ.Κ.Ε. για τον έλεγχό τους,
την εκκαθάριση και την πληρωμή τους. Αν η δαπάνη δεν
προβλέπεται στον προϋπολογισμό του έργου, απαιτείται
αναμόρφωση του προϋπολογισμού και απόφαση της
Επιτροπής Ερευνών ύστερα από τεκμηριωμένο αίτημα του Διευθυντή και έγκριση από τη Συνέλευση του
τμήματος.
Η αμοιβή ενός διδάσκοντα από ΠΜΣ πραγματοποιείται
μετά από κατάθεση στον ΕΛΚΕ σχετικής βεβαίωσης από
τον πρόεδρο του τμήματος στο τέλος κάθε εξαμήνου, και
ότι άλλο προβλέπεται από την Επιτροπή Ερευνών. Για
όλες τις διαδικασίες οικονομικής διαχείρισης των χρηματοδοτούμενων ΠΜΣ, εφαρμόζονται από το ακαδημαϊκό
έτος 2022-2023, ενιαία οι διατάξεις του ν. 4957/2022.
5.3. Δαπάνες
Οι λειτουργικές δαπάνες του Δ.Π.Μ.Σ. αναλύονται στις
παρακάτω κατηγορίες:
1. Δαπάνες εξοπλισμού και δαπάνες λογισμικού.
2. Δαπάνες χορήγησης υποτροφιών σε μεταπτυχιακούς φοιτητές.
3. Δαπάνες αναλωσίμων.
4. Δαπάνες μετακινήσεων διδασκόντων του Δ.Π.Μ.Σ.
5. Δαπάνες μετακινήσεων φοιτητών του Δ.Π.Μ.Σ. για
εκπαιδευτικούς σκοπούς.
6. Αμοιβές διδασκαλίας τακτικού προσωπικού των ΑΕΙ
και ερευνητικών κέντρων και ινστιτούτων που συμμετέχουν στην οργάνωση του Δ.Π.Μ.Σ.
7. Αμοιβές διοικητικής και τεχνικής υποστήριξης.
8. Λοιπές δαπάνες, όπως ιδίως έξοδα δημοσιότητας προβολής, αγοράς εκπαιδευτικού υλικού, οργάνωσης
συνεδρίου, δαπάνες εργασιών πεδίου.
9. Λειτουργικά Έξοδα Ιδρύματος - προβλεπόμενη εισφορά στον Ε.Λ.Κ.Ε. 30% (Εκτός Δωρεών, Κληροδοτή-
ματος ή Χορηγίας για συγκεκριμένο σκοπό, καθώς και
για κρατικές επιχορηγήσεις).
Άρθρο 6
Φοίτηση στο ΠΜΣ
6.1. Παρακολούθηση μαθημάτων.
Ο κάθε κύκλος (διάρκεια) του ΠΜΣ που οδηγεί σε Δίπλωμα Μεταπτυχιακών Σπουδών (ΔΜΣ) είναι τρία (3)
εξάμηνα για πλήρη φοίτηση, εκ των οποίων το τελευταίο
εξάμηνο διατίθεται για την εκπόνηση της διπλωματικής
εργασίας.
Η εκπαιδευτική διαδικασία του θεωρητικού μέρους
του ΠΜΣ διεξάγεται και με τη χρήση μεθόδων σύγχρονης
εξ αποστάσεως εκπαίδευσης σύμφωνα με το άρθρο 67
του ν. 4957/2022. Οι μέθοδοι ασύγχρονης εξ αποστάσεως εκπαίδευσης αποτελούν επικουρική εκπαιδευτι-
κή διαδικασία και μόνο και δεν αθροίζουν πιστωτικές
μονάδες. Η διδασκαλία των πρακτικών εφαρμογών/
ασκήσεων γίνεται αποκλειστικά με φυσική παρουσία.
Η παρακολούθηση των μαθημάτων είτε με μεθόδους
σύγχρονης εξ αποστάσεως εκπαίδευσης είτε με φυσική
παρουσία (όπως ορίζεται στο πρόγραμμα) είναι υποχρεωτική. Το ανώτερο όριο των επιτρεπόμενων απουσιών
για κάθε μάθημα ορίζεται στο 20%. των συνολικών
ωρών διδασκαλίας του κάθε μαθήματος. Εξαίρεση αποτελούν τα εργαστηριακά/φροντιστηριακά μαθήματα
(τα οποία ορίζονται σαφώς στο πρόγραμμα) τα οποία
είναι υποχρεωτικά και θα πρέπει απαραιτήτως να αναπληρωθούν.
Η δήλωση των μαθημάτων παρακολούθησης είναι
υποχρεωτική για κάθε εξάμηνο. Παραβίαση της προθεσμίας εγγραφής ισοδυναμεί με απώλεια της δυνατότη-
τας παρακολούθησης του τρέχοντος εξαμήνου. Σε αυτή
την περίπτωση, για τη συνέχιση της φοίτησης απαιτείται
απόφαση της Συνέλευσης Τμήματος, ύστερα από πρόταση της ΣΕ.
Είναι δυνατή η διαγραφή φοιτητή από το ΠΜΣ, χωρίς
την επιστροφή των τελών φοίτησης με απόφαση της
Συνέλευσης του Τμήματος μετά από σχετική πρόταση
της Συντονιστικής Επιτροπής, στις περιπτώσεις της μη
τήρησης των παρακάτω υποχρεώσεών τους: Π.χ.
- Την τακτική παρακολούθηση των μαθημάτων σε
ποσοστό τουλάχιστον 80% των πραγματοποιηθέντων
διαλέξεων σε κάθε εξάμηνο.
- Να υποβάλλουν μέσα στις προβλεπόμενες προθεσμίες τις απαιτούμενες εργασίες για το κάθε μάθημα.
- Να προσέρχονται στις εξετάσεις.
- Να σέβονται και να τηρούν τις αποφάσεις των οργάνων των Τμημάτων καθώς και την ακαδημαϊκή δεο-
ντολογία.
Δύναται και μόνο σε εξαιρετικές περιπτώσεις να χορηγείται παράταση σπουδών και μέχρι ένα (1) έτος, κα-
τόπιν αιτιολογημένης απόφασης της Συνέλευσης του
Τμήματος.
6.2. Αναστολή φοίτησης.
Στους μεταπτυχιακούς/κες φοιτητές/τριες μπορεί να
χορηγηθεί, κατόπιν υποβολής σχετικής αίτησης, προσωρινή αναστολή σπουδών, που δεν μπορεί να υπερβαίνει
τα δύο (2) συνεχόμενα εξάμηνα. Κατά τη διάρκεια της
αναστολής, ο μεταπτυχιακός φοιτητής χάνει την ιδιότητα
του φοιτητή. Ο χρόνος της αναστολής δεν προσμετράται
στην ανώτατη διάρκεια κανονικής φοίτησης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1712/20.03.2023
Η αναστολή σπουδών δίνεται μόνο μία φορά. Άδεια
αναστολής φοίτησης περισσότερο από δύο (2) ακαδημαϊκά εξάμηνα μπορεί να χορηγηθεί μόνο σε ΜΦ που
εκπληρώνουν τη στρατιωτική τους θητεία ή σε περιπτώσεις παρατεταμένης ασθένειας, που πιστοποιείται
από δημόσιο φορέα. Ο χρόνος αναστολής φοίτησης
του Μεταπτυχιακού Φοιτητή δεν υπολογίζεται σε περίπτωση υπέρβασης της χρονικής διάρκειας φοίτησης.
Ο ΜΦ που θα επαναλάβει τη φοίτησή του είναι υποχρεωμένος να παρακολουθήσει όλα τα μαθήματα, εργα-
στήρια, σεμινάρια, πρακτικές ασκήσεις κ.λπ., στα οποία
δεν είχε αξιολογηθεί επιτυχώς πριν από την αναστολή
της φοίτησής του. Ο ΜΦ που παίρνει άδεια αναστολής
φοίτησης, όταν επαναλάβει τη φοίτησή του, εξακολουθεί
να υπάγεται στο καθεστώς φοίτησης του χρόνου εγγραφής του ως ΜΦ. Οι ΜΦ που βρίσκονται σε εκπαιδευτική
άδεια δεν δικαιούνται άδειας αναστολής της φοίτησής
τους, εκτός εξαιρετικών περιπτώσεων (παρατεταμένη
ασθένεια κ.λπ.).
6.3. Μερική φοίτηση.
Δε δίνεται η δυνατότητα μερικής φοίτησης.
6.4. Υλικοτεχνική Υποδομή.
Το Πρόγραμμα θα λειτουργήσει στις εγκαταστάσεις
του Τμήματος Ιατρικής του Πανεπιστημίου Θεσσαλίας
σε ένα (1) κτίριο, συνολικής επιφάνειας 25.254,38 τ.μ. σε
οικοπεδική έκταση 90.000 τμ., τα οποία είναι διαθέσιμα
και για τη λειτουργία του Μεταπτυχιακού Προγράμματος
Σπουδών.
Οι αίθουσες διδασκαλίας των μαθημάτων του ΠΜΣ
που αυτά πραγματοποιούνται είναι:
1. Αίθουσες διδασκαλίας, έξι (6), χωρητικότητας εξήντα
(60) ατόμων εκάστη.
2. Αμφιθέατρα, δυο (2), χωρητικότητας εκατό (100)
ατόμων έκαστο.
6.5. Ολοκλήρωση των σπουδών.
Ένας μεταπτυχιακός φοιτητής ή φοιτήτρια θεωρείται
κάτοχος του Διπλώματος Μεταπτυχιακών Σπουδών από
τη στιγμή που ολοκλήρωσε πλήρως τις υποχρεώσεις του.
Για να λάβει μέρος ο φοιτητής στην τελετή καθομολόγησης πρέπει να έχει:
- Ολοκληρώσει με επιτυχία τον κύκλο σπουδών, όπως
προβλέπεται από το Πρόγραμμα Σπουδών.
- Να έχει παραδώσει την Ακαδημαϊκή ταυτότητα.
- Να μην έχει εκκρεμότητες με τη βιβλιοθήκη.
- Να έχει τακτοποιήσει τις οικονομικές εκκρεμότητες.
Η καθομολόγηση για τους μεταπτυχιακούς φοιτητές/-τήτριες τελείται από τον Κοσμήτορα της Σχολής,
παρουσία του Διευθυντή του ΠΜΣ και του Προέδρου
του Τμήματος.
6.6. Ιδρυματικό αποθετήριο.
Οι εγκεκριμένες Μεταπτυχιακές διπλωματικές εργασίες μετά το πέρας των ενδεχομένων διορθώσεων που
προτείνονται από τις εξεταστικές επιτροπές, κατατίθενται από τους υποψηφίους μεταπτυχιακούς φοιτητές στη
βιβλιοθήκη σε ένα (1) αντίτυπο σε ηλεκτρονική μορφή.
Η Γραμματεία του τμήματος δεν ολοκληρώνει τα στάδια
της απόδοσης του αντίστοιχου ακαδημαϊκού τίτλου, αν
προηγουμένως δεν λαμβάνει από τους υποψηφίους, βεβαίωση κατάθεσης της μεταπτυχιακής διατριβής από τη
Βιβλιοθήκη του ιδρύματος. Με ευθύνη της κεντρικής
βιβλιοθήκης του ΠΘ όλες οι εργασίες αυτές δημοσιεύονται στο ιδρυματικό αποθετήριο του Πανεπιστημίου
http://ir.lib.uth.gr.
6.7. Βεβαιώσεις.
Η μορφή του Μεταπτυχιακού Διπλώματος, και το τελετουργικό της ορκωμοσίας, καθορίζονται στον κανονισμό
του ιδρύματος. Για τη μορφή του Παραρτήματος Διπλώματος, ισχύει η απόφαση του Πρυτανικού Συμβουλίου
της 224ης/17-10-2008 συνεδρίασής του και οι διατάξεις
της Υ.Α. Φ5/89656/Β3/13-8-2007.
6.8. Γραμματειακή κάλυψη, τεχνολογική και οικονομική υποστήριξη.
Η γραμματειακή κάλυψη του ΠΜΣ γίνεται από άτομο
που θα προσληφθεί μετά από προκήρυξη μέσω ΕΛΚΕ
που διαθέτει την κατάλληλη εμπειρία και υπευθυνότητα,
με την συγκατάθεσή τους, και η αμοιβή του βαρύνει τον
προϋπολογισμό του ΠΜΣ.
6.9. Υποτροφίες.
Προβλέπεται η χορήγηση υποτροφιών αριστείας
στους μεταπτυχιακούς φοιτητές ως εξής:
Υποτροφία δίδεται στον πρώτο αριστεύσαντα φοιτητή
με βάση τη βαθμολογία του, που θα τελειώσει εγκαίρως
τις σπουδές στα τρία (3) εξάμηνα και θα πιστοποιείται
από τη Συντονιστική Επιτροπή. Το ποσό της υποτροφίας ανέρχεται ως τις 2.000€ και μπορεί να καλύπτει
παρακολούθηση συνεδρίων ή άλλων εκπαιδευτικών
και ερευνητικών δραστηριοτήτων που εμπίπτουν με το
αντικείμενο του ΠΜΣ.
Υποτροφία δεν χορηγείται στην περίπτωση που ο
μεταπτυχιακός φοιτητής λαμβάνει ήδη υποτροφία από
άλλη πηγή.
Υποτροφίες δεν χορηγούνται σε φοιτητές που έχουν
εισαχθεί στο ΠΜΣ χωρίς την υποχρέωση καταβολής τελών φοίτησης.
6.10. Ιστοσελίδα του ΠΜΣ.
Η επίσημη ιστοσελίδα του ΠΜΣ - https://www.med.
uth.gr/msc.diabeticfoot/ενημερώνεται διαρκώς και περιέχει όλες τις πληροφορίες και ανακοινώσεις του Προ-
γράμματος και αποτελεί τον επίσημο χώρο ενημέρωσης
των φοιτητών και φοιτητριών.
Άρθρο 7
Διασφάλιση ποιότητας
7.1. Πνευματικά δικαιώματα και λογοκλοπή.
Τα πνευματικά δικαιώματα των Μεταπτυχιακών Διπλωματικών Εργασιών ή δικαιώματα ευρεσιτεχνίας ή
εμπορικής εκμετάλλευσης των εργασιών καθορίζονται
με σχετικές αποφάσεις της Επιτροπής Δεοντολογίας
του ΠΘ.
Κάθε είδους λογοκλοπή στις εργασίες των μαθημάτων,
τις δημοσιεύσεις ή τη συγγραφή των Μεταπτυχιακών
Διπλωματικών Εργασιών επινόηση ερευνητικών δεδομένων και αντιεπιστημονική συμπεριφορά γενικότερα
απαγορεύεται. Η Επιτροπή Δεοντολογίας είναι αρμόδια
να ενημερώνει σχετικά τους φοιτητές και φοιτήτριες των
ΠΜΣ και να επιβάλλει ποινές, όπου αυτό είναι αναγκαίο.
Λεπτομερείς οδηγίες για το θέμα θα εκδίδονται από την
Επιτροπή Δεοντολογίας του Πανεπιστημίου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1712/20.03.2023
Καμία μεταπτυχιακή εργασία δεν κατατίθεται για
υποστήριξη αν προηγουμένως δεν ελεγχθεί από την
ηλεκτρονική υπηρεσία πρόληψης λογοκλοπής της Κεντρικής Βιβλιοθήκης του Ιδρύματος.
7.2. Επιτροπή Ηθικής και Δεοντολογίας της Έρευνας Τριμελής Εσωτερική Υποεπιτροπή Ηθικής και Δεοντο-
λογίας της Έρευνας.
Σύμφωνα με το ν. 4957/2022 άρθρο 279, η Επιτροπή
Ηθικής και Δεοντολογίας της Έρευνας μπορεί να γνωματεύσει σε θέματα ηθικής και δεοντολογίας που αφορούν
άρθρο προς δημοσίευση σε επιστημονικό περιοδικό ή
υπό εκπόνηση διπλωματική εργασία ή διδακτορική διατριβή.
Ωστόσο, σύμφωνα με την απόφαση του Πρυτανικού
Συμβουλίου στην υπ’ αρ. 53/23-10-2019 συνεδρίασή του,
όσον αφορά τα θέματα ελέγχου εμπιστευτικότητας, σεβασμού προσωπικών δεδομένων και λοιπών κανόνων
ηθικής και δεοντολογίας των διπλωματικών προπτυχιακών εργασιών, των μεταπτυχιακών εργασιών και των δι-
δακτορικών διατριβών, το κάθε Τμήμα συγκροτεί τριμελή υποεπιτροπή Ηθικής και Δεοντολογίας της Έρευνας.
Ως προς τη διαδικασία, οι ενδιαφερόμενοι υποβάλλουν: 1) αίτηση εξέτασης της πρότασης, 2) περιγραφή
της ερευνητικής πρότασης, 3) ερευνητικά πρωτόκολλα, έντυπα συναίνεσης και λοιπά δικαιολογητικά, που
κρίνονται ως αναγκαία με βάση τα επιστημονικά πεδία.
Τα υποδείγματα για τη σύνταξη των σχετικών εντύπων
βρίσκονται στην ιστοσελίδα του Πανεπιστημίου Θεσσαλίας στην ηλεκτρονική διεύθυνση: https://2018.uth.
gr/panepistimio/thesmika/themata-deontologias/
ΕσωτερικήΕπιτροπή Ηθικής και Δεοντολογίας/Σχετικά
Έντυπα-Έγγραφα.
Μετά τον έλεγχο της πρότασης, η Επιτροπή του Τμήματος εκδίδει Βεβαίωση έγκρισης της πρότασης της δι-
πλωματικής προπτυχιακής εργασίας, της μεταπτυχιακής
εργασίας ή της διδακτορικής διατριβής. Στην περίπτωση
που υπάρξει απόρριψη της αίτησης ή διαφωνία μεταξύ
των μελών της Επιτροπής, θα διαβιβάζεται στην Επιτροπή Ηθικής και Δεοντολογίας της Έρευνας του Πανεπιστη-
μίου Θεσσαλίας. Οι Βεβαιώσεις έγκρισης θα αναρτώνται
στο πληροφοριακό σύστημα της ΜΟΔΙΠ.
7.3. Αξιολόγηση/έλεγχος ποιότητας Προγράμματος.
Το ΠΜΣ συνολικά, αλλά και τα επιμέρους μαθήματα θα
αξιολογούνται συστηματικά σύμφωνα με τις προτεινόμενες διαδικασίες και τα κριτήρια που έχουν θεσπιστεί
από το Εσωτερικό Σύστημα Διασφάλισης Ποιότητας του
Πανεπιστημίου Θεσσαλίας και παράλληλα συνεισφέρουν
στην περαιτέρω βελτίωσή του.
Άρθρο 8
Μεταβατικές ρυθμίσεις
Οποιοδήποτε θέμα προκύψει στο μέλλον που δεν
καλύπτεται από τη σχετική νομοθεσία ή τον οικείο Κανονισμό Μεταπτυχιακών Σπουδών, θα αντιμετωπιστεί
με αποφάσεις της Συνέλευσης του Τμήματος Ιατρικής,
ύστερα από εισήγηση του Διευθυντή και της Συντονιστικής Επιτροπής του Προγράμματος και της Συγκλήτου
του Ιδρύματος με τροποποίηση του Κανονισμού και δημοσίευση στην Εφημερίδα της Κυβερνήσεως.
Η τακτική αναθεώρηση του παρόντος Εσωτερικού Κανονισμού Μεταπτυχιακών Σπουδών δύναται να πραγμα-
τοποιείται κάθε διετία.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 2 Μαρτίου 2023
Ο Πρύτανης
ΖΗΣΗΣ ΜΑΜΟΥΡΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1712/20.03.2023
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20230201712.pdf | Tokens: 45450]